તિરંગા ચેલેન્જ અંતર્ગત એક છોડ રોપવાની અને અન્ય ત્રણ મિત્રોને છોડ રોપવાનો પડકાર ફેંકવાની આ સોશિયલ મીડીયા ઇવેન્ટ હતી. આ એવોર્ડ વિશ્વની આસપાસ ગ્રીન અર્થ વિશે જાગૃતિ સર્જવા માટે વડોદરાના બ્રાન્ડ એમ્બેસેડર તરીકે અંજલી ધરને પ્રદાન થયો હતો. આ એવોર્ડ જુનિયર કેટેગરીમાં અનિરૂદ્ધ ધરને પણ એનાયત થયો હતો. ઉલ્લેખનીય છે કે માતા અને પુત્રને એકસાથે આ ગ્લોબલ એવોર્ડ પ્રદાન થયો હતો. આ અગાઉ તાજેતરમાં જીટીએફ બેંગલોરમાં ગ્લોબલ ટ્રાયમ્સ ફાઉન્ડેશન દ્વારા આયોજિત એકસેલન્સ ઇન લીડરશીપમાં પણ વડોદરાસ્થિત આરજે અંજલી ધરને ઇનોવેટીવ એજયુકેટર એવોર્ડ પ્રદાન થયો હતો.